মাৰ্ঘেৰিটা জাগুনত নিশা সংঘটিত হয় এক বিধ্বংসী অগ্নিকাণ্ড ঘটনা। জাগুনৰ সুবাচ সৰকাৰ নামৰ লোকজনৰ গৃহ জুইত সম্পূৰ্ণৰূপে ভস্মীভূত হয়।
প্ৰায় ১০ লক্ষাধিক টকাৰ সা-সম্পত্তি এই অগ্নিকাণ্ডৰ জুইত জাহ যায়। অগ্নিকাণ্ড সংঘটিত হোৱাৰ এঘণ্টা পাছত ঘটনাস্থলীত উপস্থিত হয় অগ্নিনির্বাপক বাহিনীৰ গাড়ী।
অঞ্চলটোত ইতিপূৰ্বেও কেইবাটাও অগ্নিকাণ্ডৰ ঘটনা সংঘটিত হৈছে। অগ্নিকাণ্ডৰ প্ৰকৃত কাৰন বৰ্তমান সময়লৈকে জানিব পৰা হোৱা নাই।
স্থানীয় ৰাইজ দাবী অগ্নিকাণ্ডৰ প্ৰকৃত কাৰন সন্দৰ্ভত এক আৰক্ষী প্ৰশাসনে তদন্ত কৰিব লাগে।
উল্লেখ্য যে যোৱা শনিবাৰে পুৱতি নিশাও মাৰ্ঘেৰিটাৰ লিডু চাহ বাগিছাৰ ২নং লাইনত এটা বাসগৃহতো সংঘটিত হৈছিল এক ভয়ংকৰ অগ্নিকাণ্ডৰ ঘটনা।
অঞ্চলটোৰ বাসিন্দা মৌচুমী গড়ৰ বাসগৃহটো এই অগ্নিকাণ্ডৰ ফলত সম্পূৰ্ণ জাহ গৈছিল।
দুটি সন্তানৰ মাতৃ বিধৱা মহিলা গৰাকীৰ বাসগৃহটোত জুই লগাৰ ফলত ঘৰটোৰ সকলো আচবাব জুইৰ লেলিহান শিখাই সম্পূৰ্ণ ভস্মীভূত কৰাত মৌচুমীৰ জীৱনলৈ কাল অমানিশা নামি আহে।
স্থানীয় দল সংগঠন, চৰকাৰ প্ৰশাসনৰ পৰা মৌচুমীয়ে সহায় ভিক্ষা কৰিছে।
পুৱতি নিশা বাসগৃহটোত কি দৰে অগ্নিকাণ্ডৰ সূত্ৰপাত হৈছিল সেই সন্দৰ্ভত অৱশ্যে একো জানিব পৰা নগ'ল।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
